wickkiey/tamil-wikipedia-chunked huggingface dataset:
# கல்லல்

**கல்லல்** என்பது இந்தியாவில், தமிழ்நாடு மாநிலம், சிவகங்கை மாவட்டத்தில் உள்ள ஒரு சிறிய நகரம் ஆகும்.இந்தியா, தமிழ்நாடு மாநிலம், சிவகங்கை மாவட்ட ஆட்சியின் கீழ் 12 ஊராட்சி ஒன்றியங்களில் கல்லல் ஊராட்சி ஒன்றியம் ஒன்றாகும். கல்லல் ஊராட்சி ஒன்றியத்தின் கீழ் 44 ஊர்கள் உள்ளன. கல்லல் நகரம் சாலைப் போக்குவரத்து, தொடருந்து நிலையம்வழி நன்கு இணைக்கப்பட்டுள்ளது. தமிழ் நாடு அரசுக்குச் சொந்தமான தமிழ் நாடு மாநிலப் போக்குவரத்துக் கழகத்தின் பேருந்துகளும் தனியார் குறும்பேருந்து சேவைகளும் கல்லலில் இருந்து தமிழ்நாட்டின்பல்வேறு பகுதிகளுக்குச் செல்கின்றன.
# அ. அக்ரஹாரம்

**அ. அக்ரஹாரம்**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் அ.அக்ரஹாரம் ஊராட்சிக்கு உட்பட்ட ஒரு கிராமம் ஆகும்.
# அ. அக்ரஹாரம்

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'37.7"N 78°27'36.9"E ஆகும். இங்கு 279 குடும்பங்களும் 1007 மக்களும் வசிக்கின்றனர். இதில் 526 ஆண்களும் 481 பெண்களும் அடங்குவர்.
# செம்மஞ்சேரி

**செம்மண்சேரி** அல்லது **செம்மஞ்சேரி** என்பது சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ளது. செம்மஞ்சேரி சோழிங்கநல்லூர் சட்டமன்ற தொகுதிக்கு உட்பட்டதாகும்.  
இங்கு சத்யபாமா பல்கலைக்கழகம், தேசிய கடல் பல்கலைக்கழகம். டிஎல்எப் (கார்டன் சிட்டி) மற்றும் பொல்லினேனி ஹில்சைட் ஆகிய புதிய கட்டுமானங்கள் இங்கே தொடங்கப்பட்டுள்ளன. செம்மண்சேரியில் ஒரு சிறிய பழமையான ஸ்ரீநிவாச பெருமாள் கோயில் உள்ளது. இங்கு ஆவின் பாலகம், ஜேப்பியார் கல்லூரி , செயின்ட் ஜான்ஸ் கல்லூரிகள் அனைத்தும் ஒருங்கே அமையப்பெற்றுள்ளது. பழைய மகாபலிபுரம் சாலையில் அமைந்துள்ள இவ்வூர் ஒரு நகர கட்டமைப்பை கொண்டு சிறந்து விளங்கும் பகுதியாகும். சென்னையை ஒட்டியுள்ள பல கிராமங்களில் இந்த செம்மன்சேரி கிராமம் பல தொழிற்சாலைகள் மற்றும் மிகப்பெறும் கல்வி நிறுவனங்களைக் கொண்டுள்ளது.
# அரைமுட்டை வடிவக் குன்று

**அரைமுட்டை வடிவக் குன்று** அல்லது **டிரம்லின்** (Drumlins) என்பது பாறைத்துகள் மற்றும் சேறு கலவையாலான நிலத்தோற்றம் ஆகும். இவை பார்ப்பதற்கு அரை முட்டையை புதைத்துள்ளது போல் தோற்றமளிக்கும் மலை ஆகும்.
இவை பனிப்பொழிவுகளாலோ அல்லது நிலத்தடியில் ஏற்படும் சில மாற்றங்களாலோ உண்டாகின்றன.
# காளி ஆறு

**காளி ஆறு** என்பது (Cali River) மேற்கு கொலம்பியாவில் ஓடும் ஒரு ஆறாகும். இந்த ஆறு காளி (CALI) நகர் வழியாக பாய்ந்து கௌகா ( CAUCA) ஆற்றில் கலக்கிறது. இதன் ஆதார நீர் முகப்பு கர்டில்லேற அக்சிடேண்டலிலுள்ள (theCordillera Occidental.) பாரல்லோன்ஸ் டி காளி (Farallones de Cali) என்ற இடத்தில உள்ளது.
# தூய இருதய ஆண்டவர் பேராலயம், ஓசூர்

**தூய இருதய ஆண்டவர் பேராலயம்** என்பது தமிழ்நாட்டின், கிருட்டிணகிரி மாவட்டம், ஒசூர், தேன்கனிக்கோட்டை சாலையில், ஓசூர் ரயில் நிலையம் அருகில் அமைத்துள்ள ஒரு கிருத்துவ ஆலயம் ஆகும். இந்த பேராலயம் 2012, ஆகத்து 20 ஆம் நாள் கட்டி முடிக்கப்பட்டு திறக்கப்பட்டது. இப்பேரலயமானது அனைத்து மக்களின் பொருளாதார உதவினாலும், உடல் உழைப்பினாலும் கட்டிமுடிக்கப்பட்டது. இவ்வாலயதின் அடித்தளத்தில் அனைத்து புனித தலங்களிருந்து மண், தண்ணீர், கற்கள் (கங்கை நதி, யோர்ன் நதி , நைல் நதி , எருசலேம் மண், வேளாங்கண்ணி மண் , இமாலய மலைக் கற்கள்) போன்றவை இடப்பட்டன. இவ்வாலயதில் இரண்டு சிற்றாலயங்கள் ( கெபி) உள்ளன. அவை வேளாங்கண்ணி மாதா, புனித அந்தோனியார் சிற்றாலயங்களாகும். இங்கு அனைத்து சமய மக்களும் வந்து வழிபாடு செய்கின்றனர்.
# நெருப்பாண்டகுப்பம்

**நெருப்பாண்டகுப்பம்** (*Neruppandalkuppam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது அ. அக்ராஹாரம் ஊராட்சிக்கு உட்பட்ட ஒரு கிராமம் ஆகும்.
# நெருப்பாண்டகுப்பம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 9 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'21.2"N 78°27'20.9"E ஆகும்.
# நெருப்பாண்டகுப்பம்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 181 குடும்பங்களும் 728 மக்களும் வசிக்கின்றனர். இதில் 383 ஆண்களும் 345 பெண்களும் அடங்குவர்.
# இந்து உப்பு

எரிமலைக் குழம்பின் மேற்பரப்பில் பாறைகள் போல் படிந்து கிடக்கும் உப்பிற்கு இந்துப்பு என்று பெயர். இது கனமான கட்டிகளாகவும், சிலாசித்தைப் போன்ற வேறு கற்களும் கலந்து இருக்கும். மேற்பக்கம் அழுக்கு படிந்தும் உள் பக்கம் வெண்மையாகவும் வாயிலிட்டால் கரிப்பு சுவையுடனும் இருக்கும். கனமான படிகங்களால் ஆன இந்துப்பில் சோடியம் குளோரைடு அதிகமாக இருக்கும். இது தூய்மையான நிலையில் நிறமற்றதாகவும் தெளிவாகவும் இருக்கும். ஆனால் மெக்னீசிய இரும்பு உப்புகள் கலந்திருந்தால் செந்நிரமாகவோ பழுப்பு நிறமாகவோ இருக்கும். இது ஈரத்தை ஏற்கும் தன்மை கொண்டது. இது சிந்து தேசத்திலும் பஞ்சாப் வடமேற்குப் பகுதியிலும் உள்ள உப்பு மலைத்தொடரிலிருந்து வெட்டி எடுக்கப்படுகிறது. இது சித்த மருத்துவத்தில் குன்மம், மலக்கட்டு, வயிற்றுப் பொருமல், தசை வீக்கம் போன்ற நோய்களைக் குணப்படுத்த பயன்படுகிறது.
# ஊராட்சி ஒன்றியத் தொடக்கப் பள்ளி, மேலூர் (புதுக்கோட்டை)

**மேலூர் ஊராட்சி ஒன்றியத் தொடக்கப்பள்ளி** (*Panchayat Union Primary School, Melur*) இந்தியாவின் தமிழ்நாடு மாநிலம் புதுக்கோட்டை மாவட்டத்தில் அன்னவாசல் ஒன்றியத்தில் உள்ள மேலூர் என்னும் ஊரில் அமைந்துள்ளது. புதுக்கோட்டையில் இருந்து 10 கி.மீ தொலைவில் திருச்சி செல்லும் சாலையில் மேலூர் அமைந்துள்ளது. பள்ளியில் தமிழ்வழி மற்றும் ஆங்கிலவழி என இரண்டு மொழிகளிலும் கற்பித்தல் நிகழ்த்தப்படுகிறது. அரசு தொடக்கப் பள்ளியான இங்கு 3 ஆசிரியர்கள் பணிபுரிகின்றனர். 2015-2016 ம் கல்வி ஆண்டின் புதுக்கோட்டை மாவட்டத்தின் சிறந்த தொடக்கப்பள்ளி என்ற விருதை மேலூர் ஊராட்சி ஒன்றியத் தொடக்கப்பள்ளி வென்றது. புதுக்கோட்டை மாவட்ட ஆட்சித்தலைவர் இவ்விருதை வழங்கினார்.
# கொடுவாய் நாகேஸ்வரர் சுவாமி கோவில்

**கொடுவாய் நாகேஸ்வரர் சுவாமி திருக்கோவில்** (*Nageswaraswami temple, Koduvai*) என்பது தமிழ்நாட்டின் திருப்பூர் மாவட்டத்தில் தாராபுரம் - திருப்பூர் நெடுஞ்சாலையில் கொடுவாய் கிராமத்தில் அமைந்துள்ள ஒரு சிவாலயமாகும்.
# கொடுவாய் நாகேஸ்வரர் சுவாமி கோவில்

## ஆலய வரலாறு

சுமார்1200 ஆண்டுகளுக்கு முன்பு காஞ்சிபுரத்தில் கண்பார்வையற்றவர் வாழ்ந்தார். இவருக்கு பிறவியிலேயே பார்வையில்லை. காஞ்சிபுரத்தில் கோயில் கொண்டுள்ள ஏகம்பரநாதர் மீது ஆழ்ந்த இறை பக்தி கொண்டவர். தினமும் ஏகம்பரநாதர் ஆலயம் சென்று இறைவனை வணங்கி தனக்கு பார்வை கிடைக்க அருள் புரிய வேண்டும் என வேண்டி வந்தார். இவருடைய வேண்டுதலை ஏற்று ஒரு கண்ணிற்கு பார்வை வழங்கி மற்றொரு கண்ணை கொடுவாயில் கோவர்த்தனாம்பிகை உடன் நாகேஸ்வர் என பெயரால் எழுந்தருளி அருள்பாலிக்கும் என்னை வழிப்பட்டால் பார்வை கிடைக்கும் என அருள்பாலித்தார்.அவ்வாறே வழிபட்டு பார்வை பெற்றதாக தல வரலாறு கூறுகிறது.
# கல்சார் பொறியியல் கல்லூரி

**கல்சார் பொறியியல் கல்லூரி** (Kalsar College of Engineering) என்பது இந்தியாவின், தமிழ்நாட்டின், சென்னைக்கு அருகிலுள்ள ஒரு தனியார் கல்வி நிறுவனமாகும், இது அண்ணா பல்கலைக்கழகத்துடன் இணைவுபெற்றுள்ளது. இக்கல்லூரியானது 1998 ஆம் ஆண்டில் தமிழ்நாட்டின், திருப்பெரும்புதூரில் நிறுவப்பட்டது. இக்கல்லூரிக்கு அகில இந்திய தொழில்நுட்பக் கல்விக் குழுவும் தமிழக அரசும் ஒப்புதல் அளித்துள்ளன.
# டி. ஆர். இராமதாசு

**டி. ஆர். இராமதாசு** (*T. R. Ramadas*) என்பவர் ஒர் இந்திய கணித வல்லுநர் ஆவார். இவர் 1955 ஆம் ஆண்டு மார்ச்சு 30 ஆம் நாள் பிறந்தார். திருவனந்தபுரம் இராமகிருட்டிணன் இராமதாசு என்று இவர் அறியப்படுகிறார். இயற் கணிதம், வகையீட்டு வடிவில், கணித இயற்பியல் ஆகிய பிரிவுகளில் இவர் நிபுணத்துவம் மிக்கவராக இருந்தார். இந்தியாவில் அறிவியல் துறைக்கான உயர்ந்த விருதாகக் கருதப்படும் சாந்தி சுவரூப் பட்நாகர் விருது 1998 ஆம் ஆண்டு அறிவியல் மற்றும் தொழில்நுட்பத்திற்காக கணித அறிவியல் பிரிவுக்காக இவருக்கு வழங்கப்பட்டது.  
கான்பூரிலுள்ள இந்திய தொழிநுட்ப நிறுவனத்தில் கல்வி கற்ற டி. ஆர். இராமதாசு, பின்னர் டாட்டா அடிப்படை ஆராய்ச்சிக் கழகத்தில் இயற்பியலில் ஒரு பட்டதாரி மாணவராகச் சேர்ந்த இவர் எம்.எசு.நரசிம்மனுடன் நிகழ்த்திய உரையாடல்களுக்குப் பின்னர் கணிதத்திற்கு மாறினார்.  
தமிழ்நாட்டின் தலைநகரமான சென்னையிலுள்ள சென்னை கணிதவியல் கழகம் என்ற நிறுவனத்தில் பேராசியராக தற்போது இவர் பணிபுரிகிறார்.
# டி. ஆர். இராமதாசு

## தேர்ந்தெடுக்கப்பட்ட வெளியீடுகள்

- "The "Harder-Narasimhan Trace" and Unitarity of the KZ/Hitchin Connection: genus 0", Ann. of Math. 169, 1–39 (2009).
- (With V.B. Mehta) "Moduli of vector bundles, Frobenius splitting, and invariant theory", Ann. of Math. 144, 269–313 (1996).
- "Factorisation of generalised theta functions II", Topology 35, 641–654 (1996).
- (With M.S. Narasimhan) "Factorisation of generalised theta functions I", Invent. Math. 114, 565–624 (1993).
- (With I.M. Singer and J. Weitsman) "Some comments on Chern Simons gauge theory", Commun. Math. Phys. 126, 409–420 (1989).
- (With P.K. Mitter) "The two-dimensional O(N) nonlinear =E5 model: renormalisation and effective actions", Commun. Math. Phys. 122, 575–596 (1989).
- (With M.S. Narasimhan) "Geometry of SU(2) gauge fields", Commun. Math. Phys. 67, 121–136 (1979).
# ஆல்ஜின்

**அல்ஜீனிக் அமிலம்** *(Alginic acid)*, அல்லது **ஆல்ஜின்** *(algin)* பழுப்புக் கடற்பாசிகளில் உள்ள உண்ணக்கூடிய இயற்கை பல்சர்க்கரைப் பொருளாகும். இது நீர்வேட்புப் பொருளாகும்; நீரில் கரைத்து, பிசுபிசுப்பான இயற்கைக் கோந்தைப் பெறலாம். சோடியம், கால்சியம் பொன்மங்கள் சேர்த்துச் **அல்ஜினேட்டுகள்** எனும் உப்புகளைப் பெறலாம். இதன் நிறம் வெள்ளை முதல் மஞ்சட் பழுப்பு வரை மாறும். இது படலமாகவோ குறுமணிகளாகவோ தூளாகவோ விற்கப்படுகிறது.  
ஆல்ஜின் கடற்பாசிகளிலிருந்து சிறப்பாக பழுப்பு நிறப்பாசிகளிருந்து பிரித்து எடுக்கப்படும் ஓர் இயற்கைக் கோந்தாகும். ஆல்ஜினில் சோடியம், பொட்டாசியம், அம்மோனியம், கால்சியம் ஆல்ஜினிக் உப்புகள், புரோப்பைன் கிளைக்கால் ஆல்ஜினேட்டு ஆகியவை அடங்கியுள்ளன. மாக்ரோசிஸ்டிஸ் பைரிபெரா, அஸ்கோஸ்பில்லம் நோடோசம் போன்ற பாசிகளிலிருந்து ஆல்ஜின் பெருமளவில் பிரிக்கப்படுகிறது. கைல், மெக்சிக்கோ, ஆத்திரேலியா ஆகிய இடங்களில் கடற்கரையை ஒட்டி பெருவாரியாகக் கிடைக்கிறது.  
இது சூடோமோனாசு ஏருஜினோசா எனும் குச்சுயிரி உருவாக்கும் உயிரிப் படலங்களில் கணிசமான உட்கூறாக அமைகிறது. இந்தக் குச்சுயிரி நாரிழக்கல அழர்சி நோயுள்ள நுரையீரல்களில் காணப்படுகிறது. இந்த உயிரிப் படலமும் *பி. ஏருஜினோசா* குச்சுயிரியும் உயிர்முறி மருந்துகளுக்கு உயர் எத்திர்ப்பைக் காட்டுகின்றன;ஆனால், பேருண்ணித் தடுப்புக்கு ஆட்படுகின்றன.
# ஆல்ஜின்

## கட்டமைப்பு

அல்ஜீனிக் அமிலம் நேரியல் இணைபலபடியாகும்; இதில் முறையே (1→4)- பிணைந்த β-D-மான்னுரோனேட்டு (M), α-L- பிணைந்த குளூரோனேட்டு (G) எச்சங்களும் உள்ள கூட்டிணைதிறப் பிணைப்பு கொண்ட ஒத்தபலபடி துண்டங்கள் பல்வேறு வரிசைமுறைகளிலும் துண்டங்களிலும் அமைகின்றன.தொடர்வரிசை G-எச்சங்கள் (G-துண்டங்கள்), தொடர்வரிசை M-எச்சங்கள் (M-துண்டங்கள் அல்லது ஒன்றுவிட்டொன்றாக அமையும் M, G-எச்சங்கள் (MG-துண்டங்கள்) ஆகிய ஒத்தபலபடி துண்டங்களில் ஒற்றைப்படி மூலக்கூறுகள் தோன்றலாம். α-L-குளூரோனேட்டு என்பது β-D-மான்னுரோனேட்டின் C-5 எப்பிமர் ஆகும்.
# ஆல்ஜின்

## வடிவங்கள்

சோடியம் அல்ஜினேட்டு (NaC<sub>6</sub>H<sub>7</sub>O<sub>6</sub>) என்பது அல்ஜீனிக் அமிலச் சோடிய உப்பாகும்மிது ஒரு கோந்தாகப் பயன்படுகிறது.  
பொட்டாசியம் அல்ஜினேட்டு (KC<sub>6</sub>H<sub>7</sub>O<sub>6</sub>) என்பது அல்ஜீனிக் அமிலப் பொட்டாசியம் உப்பாகும்.  
கால்சியம் அல்ஜினேட்டு (CaC<sub>12</sub>H<sub>14</sub>O<sub>12</sub>), என்பது சோடியம் அலிஜினேட்டில் உள்ள பொட்டாசியம் மின்னணுவை கால்சியம் மின்னணுவால் பதிலிட்டுப் பெறப்படுகிறது.
# ஆல்ஜின்

## பயன்கள்

ஆல்ஜின் உணவுப்பொருட்களும், மருந்துகளும், தொழில்சார் வேதிப்பொருட்களும் உருவாக்க பயன்படுகிறது.
# பிரசூரியா ஆவ்ரன்சியா

**பிரச்சூரியா ஆவ்ரன்சியா** *(Frateuria aurantia)* என்பது ஒரு குற்றுயிரிவகை நுண்ணுயிரியாகும். இது பெல்ஜிய நுண்ணுயிரியலாளர் யோசேப்பு பிரச்சூரின் நினைவாகப் பெயரிடப்பட்டது. இது மண்ணில் உள்ள கிடைக்காத நிலையில் உள்ள சாம்பல் சத்தை கரைத்து பயிர்களுக்கு கிடைத்திட செய்கிறது. பயிர் வளர்ச்சியை ஊக்குவித்து விளைச்சலை அதிகப்படுத்துகிறது. இது வேதி உரப் பயன்பாட்டை 25% முதல் 30% வரை குறைக்கிறது. மேலும், மண்வளம் மேம்படச் செய்கிறது. இது நச்சுத்தன்மையற்றது. மற்ற உயிரினங்களுக்கு தீங்கு விளைவிப்பதில்லை. இது அனைத்துப் பயிர்களுக்கும் ஏற்ற உயிர் உரமாகும்.
# அனிதா காபியின் கொலை

**அனிதா லொரைன் காபி** (2 நவம்பர் 1959 - 2 பெப்ரவரி 1986) என்பவர் 26 வயதான ஆசுதிரேலிய செவிலிப் பெண் மற்றும் அழகு போட்டியில் வென்றவர் ஆவார். ஃபிப்ரவரி 2, 1986 அன்று இரவு, பணி முடிந்து வீடு திரும்புகையில் கடத்தப்பட்டு, பாலியல் பலாத்காரம் செய்யப்பட்டு, கொலை செய்யப்பட்டார். அனிதா காணவில்லை என்று புகார் அளிக்கப்பட்டு 2 நாட்கள் ஆன நிலையில், நியூ சவுத் வேல்சு அருகே ப்ராசுபெக்ட் பகுதியின் ஒரு பண்ணையில் அவரது சடலம் கண்டுபிடிக்கப்பட்டது. தீவிர விசாரணைக்குப் பின் 5 ஆண்கள் கைது செய்யப்பட்டு, அவர்களின் குற்றம் ஜூன் 10, 1987ல் நிரூபிக்கப்பட்டது. ஜூன் 16, 1987ல் அவர்கள் ஒவ்வொருவருக்கும் வாழ்நாள் சிறை தண்டனை தீர்ப்பளிக்கப்பட்டு நிறைவேற்றப்பட்டது.
# இந்தியக் கட்டடக் கலை ஆராய்ச்சிக் கழகம்

**கட்டிடக்கலை கழகம்** (*Council of Architecture*) என்பது 1 செப்டம்பர் 1972 ஆண்டில் நடைமுறைக்கு வந்த இந்திய நாடாளுமன்றத்தால் இயற்றப்பட்ட கட்டிடக் கலைஞர்கள் சட்டம், 1972 இன் விதிகளின் கீழ் இந்திய அரசாங்கத்தால் அமைக்கப்பட்ட ஒரு சட்டப்பூர்வ ஒழுங்கமைவு அமைப்பாகும்.  
கட்டிடக் கலைஞர்களின் பதிவு, கல்வித் தரங்கள், அங்கீகரிக்கப்பட்ட தகுதிகள் மற்றும் பயிற்சித் தரக் கலைஞர்கள் கடைப்பிடிக்க வேண்டிய நடைமுறைத் தரங்களை இச்சட்டம் வழங்கியுள்ளது. அதனடிப்படையில் கட்டிடக் கலைஞர்களின் பதிவேட்டைப் பராமரிப்பதோடு, இந்தியா முழுவதும் கட்டிடக்கலைக் கல்வி மற்றும் தொழில் நடைமுறைகளை ஒழுங்குபடுத்தும் பொறுப்பு இந்த கட்டிடக்கலை கழகத்திற்கு விதிக்கப்பட்டுள்ளது. இந்த நோக்கத்திற்காக, இந்திய அரசின் ஒப்புதலுடன் இந்த கட்டிடக்கலை மன்றம், பல்வேறு விதிகளையும் விதிமுறைகளையும் கட்டிடக் கலைஞர்கள் சட்டத்தில் வழங்கப்பட்டுள்ள அதிகாரத்தின் கீழ் வகுத்துள்ளது.  
இந்தியாவில் கட்டிடக்கலைத் தொழிலை மேற்கொள்ள தகுதியுள்ள எந்தவொரு நபரும் இந்த இந்திய கட்டிடக்கலை மன்றத்தில் கட்டாயம் பதிவு செய்திருக்க வேண்டும். பதிவு செய்வதற்கான நோக்கத்திற்காக, கட்டிடக்கலை மன்றம் (கட்டிடக்கலை கல்வியின் குறைந்தபட்ச தரநிலைகள்) விதிமுறைகள், 2020 இன் படி பொறியியல் கல்வியை முடித்த பிறகு, கட்டிடக் கலைஞர்கள் சட்டத்துடன் இணைக்கப்பட்டுள்ள பிற தேவையான தகுதிகளையும் பூர்த்தி செய்ய வேண்டும். கட்டிடக்கலை மன்றத்தில் பதிவுசெய்வதன் மூலம் மட்டுமே, ஒரு நபர் கட்டிடக்கலைத் தொழிலை இந்தியாவில் பயிற்சி செய்ய உரிமையுள்ளவராவார்.
# இந்தியக் கட்டடக் கலை ஆராய்ச்சிக் கழகம்

## கண்ணோட்டம்

பதிவு செய்யப்பட்ட ஒரு தலைவருக்கு ஒரு தலைப்பைப் பயன்படுத்தவும். கட்டிடக்கலையின் தலைப்பு மற்றும் பாணி ஆகியவை கட்டடக் கலைஞர்களால் பயன்படுத்தப்படலாம், இதில் அனைத்து கூட்டாளர்களும் COA உடன் பதிவு செய்யப்படுவார்கள். வரையறுக்கப்பட்ட கம்பனிகள், தனியார் / பொது நிறுவனங்கள், சமூகங்கள் மற்றும் பிற சட்ட வல்லுநர்கள் கட்டடக்கலை மற்றும் பாணியிலான பாணி ஆகியவற்றைப் பயன்படுத்துவதற்கு தகுதியற்றவர்கள் அல்ல. எந்தவொரு நபரும் தவறாக பதிவு செய்யவோ அல்லது தவறான பெயரைக் கட்டியெழுப்பவோ அல்லது கட்டட வடிவமைப்பாளராகவோ கூறினால், அத்தகைய செயல்கள் ஒரு குற்றவியல் குற்றத்தைச் செய்வதற்கு சமமானதாகும், இது ஆர்காச் சட்டம், 1972 ஆம் பிரிவு 36 அல்லது 37 (2) கீழ் தண்டனைக்குரியது.  
தொழில்சார் நெறிமுறைகள் மற்றும் ஆசாரம், ஒப்பந்தம் மற்றும் அளவு கட்டணங்கள், கட்டடக்கலை போட்டி வழிகாட்டுதல்கள் போன்றவற்றைக் கொண்டிருக்கும் கட்டிட அமைப்பாளர்கள் (தொழில்முறை நடத்தை) ஒழுங்குமுறை, 1989 (2003 இல் திருத்தப்பட்டவாறு), ஒரு கட்டிட வடிவமைப்பாளரின் நடைமுறை. விதிமுறைகள், கட்டிடக்கலை கவுன்சில் நடைமுறையில் பல்வேறு அம்சங்களை நிர்வகிப்பதற்கான வழிமுறைகளை உருவாக்கியுள்ளது. 1989 ஆம் ஆண்டின் ஒழுங்குவிதிகளில் விதிக்கப்பட்டுள்ளபடி தொழில்முறை நடத்தையை கடைபிடிப்பதற்கு ஒரு கட்டிடத்தை கட்டியெழுப்ப வேண்டும், அதன் மீறல் எந்த ஒரு தொழில்முறை தவறான முறையையும் கொண்டிருக்கும், இது அக்டோபர் 1972 இன் ஆர்கிடெக்ஸ் சட்டத்தின் பிரிவு 30 இன் கீழ் ஒழுங்குமுறை நடவடிக்கைகளை ஈர்க்கும்.  
423 கல்வி நிறுவனங்கள், இந்தியாவில் கட்டடக்கலை கல்விக் கழகங்களை அங்கீகரிக்கின்றன. இந்த நிறுவனங்களில் (பல்கலைக் கழகங்கள், துறைகள், துணை பல்கலைக்கழகங்கள், பள்ளிகள், இந்தியத் தொழில்நுட்ப நிறுவனங்கள், தேசிய தொழில்நுட்ப நிறுவனங்கள் மற்றும் தன்னாட்சி நிறுவனங்கள்) ஆகியவற்றில் கல்வி நிறுவனங்களின் தரம் நிர்ணயிக்கப்படுவது கட்டடக்கலை கழக (கட்டிடக்கலை கல்விக்கான குறைந்தபட்ச தரநிலைகள்) விதிமுறைகள் 1983 சேர்க்கை, கால அளவு, ஊழியர்கள் மற்றும் விடுதி, தரநிலை உள்ளடக்கம், பரிசோதனை ஆகியவற்றிற்கான தகுதிக்கான தகுதியை வழங்குவதாகும். இந்த விதிமுறைகளில் வழங்கப்பட்டுள்ளபடி இந்த விதிமுறைகளை நிறுவனங்களால் பராமரிக்க வேண்டும். கழகத்தின் வல்லுநர்களின் குழுக்கள் மூலம் சோதனைகளை நடத்துவதன் மூலம் குறிப்பிட்ட கால இடைவெளியின் தரங்களை மேற்பார்வை செய்கிறது. மத்திய அரசின் தரங்களை பராமரிக்க வேண்டிய தரங்களை மத்திய அரசு அறிவிக்க வேண்டும் மற்றும் தகுதிக்கான அங்கீகாரம் மற்றும் அங்கீகாரத்தைப் பொறுத்து இந்தியாவின் அரசாங்கத்திற்கு பரிந்துரைகளை வழங்க அதிகாரம் அளிக்க வேண்டும்.
# பேசிலோமைசிஸ் லிலாசினஸ்

**பர்புரியோசிலியம் லிலாசினம்** என்பது ஓபியோகார்டிசிபிடேசியே குடும்பத்தைச் சேர்ந்த இழை பூஞ்சை இனமாகும். பயிரிடப்பட்ட மற்றும் பயிரிடப்படாத மண் காடுகள், புல்வெளிகள், பாலைவனங்கள், முகத்துவார வண்டல்கள் மற்றும் கழிவுநீர் தேக்கங்கள் உள்ளிட்ட பல்வேறு வாழ்விடங்களிலிருந்து இது சேகரிக்கப்பட்டுள்ளது. இது நூற்புழு முட்டைகளிலும், எப்போதாவது வேர்-முடிச்சு மற்றும் நீர்க்கட்டி நூற்புழுக்களின் பெண் வகைகளிலும் காணப்படுகிறது. கூடுதலாக, இது பல பயிர்களின் ரைசோஸ்பியரில் அடிக்கடி கண்டறியப்பட்டுள்ளது.
# பேசிலோமைசிஸ் லிலாசினஸ்

## பயன்கள்

### தாவர ஒட்டுண்ணி நூற்புழுக்களை கட்டுப்படுத்தும் இயற்கை முகவர்

தாவர ஒட்டுண்ணி நூற்புழுக்கள் பல்வேறு வகையான பயிர்களுக்கு குறிப்பிடத்தக்க பொருளாதார இழப்புகளை ஏற்படுத்துகின்றன. இப்பூசண நுண்ணுயிரியில் உள்ள கொனிடியோஸ்போர் நூற்புழுக்களின் முட்டை முதல் அனைத்து பருவங்களையும் தாக்கி அழிக்கின்றது. இறந்த நூற்புழுக்கள் மீது பூசணம் நன்றாக வளர்ந்து மேலும் அதிக நூற்புழுக்களை தாக்கி அழிக்கிறது. நூற்புழுக்கள் பயிர்களின் வேரை அரிப்பதினால் , வேர் மற்றும் கிழங்கு அழுகல் நோயை உண்டாக்கக் கூடிய் பூசணங்கள் மிகவும் எளிதாக பயிர்களைத் தாக்க ஏதுவாகின்றது. நூற்புழுக்களை அழிப்பதால் மறைமுகமாக வாடல், மற்றும் வேர் அழுகல் நோய்களில் இருந்து பயிருக்கு பாதுகாப்பு அளிக்கிறது.
# பேசிலோமைசிஸ் லிலாசினஸ்

## பயன்கள்

### நொதிகள்

பி.லிலாசினம் உற்பத்தி செய்யும் பல நொதிகள் ஆய்வு செய்யப்பட்டுள்ளன. மெலாய்டோகைன் ஹேப்லா எனப்படும் தாவர உண்ணிக;ளின் முட்டைகளுக்கு எதிரான உயிரியல் செயல்பாடு கொண்ட ஒரு அடிப்படை செரின் புரோட்டீஸ் அதில் அடையாளம் காணப்பட்டுள்ளது. பி.லிலாசினத்தின் ஒரு திரிபு புரோட்டீஸ் மற்றும் ஒரு சிட்டினேஸ் ஆகியவற்றை உருவாக்குவதாகக் காட்டப்பட்டுள்ளது, இது ஒரு நூற்புழு முட்டை ஓட்டை பலவீனப்படுத்தக்கூடும், இதனால் ஒரு குறுகிய நோய்த்தொற்று பெக் உள்ளே செல்ல உதவுகிறது.
# திறமை

**இயல்திறன்** அல்லது **திறமை (*aptitude*)** என்பது ஆற்றலுக்கான ஒரு கருவி. ஒரு வேலையை குறிப்பிட்ட நிலையில் செய்து முடிக்கத் தேவைப்படும் ஆற்றல் எனக் கூறலாம். சிறந்த திறனை "திறமை" என்று கருதலாம். திறன் என்பது புலன் அல்லது மனம் சார்ந்த ஒன்று. இயல்திறன் என்பது பிறப்போடு பெறப்பட்ட ஆற்றல், ஒரு குறிப்பிட்ட வேலையைச் செய்வதற்கு தேவைப்படும் அளவிற்கு வளர்ந்திருக்கிறதா அல்லது வளர்ச்சியடையாமல் உள்ளதா என்பதாகும். மேலும் திறன் அறிவு, புரிதல், கற்றல் அல்லது பெற்ற திறமைகள் (திறன்கள்) அல்லது அணுகுமுறை ஆகியவற்றை உருவாக்குகிறது. அறிவாற்றல் இயல்பான திறமை மற்றும் சாதனைக்கு முரணாக இருக்கிறது, இது அறிவு அல்லது திறனைக் கற்றல் மூலம் பெறப்படும் திறன் ஆகியவற்றைக் குறிக்கிறது.  
கிளாடுவில்(2008) மற்றும் கோல்வின்(2008) ஆகியோரின் கூற்றுப்படி, ஒரு சிறந்த செயல் திறனைத் திறமையின் அடிப்படையிலோ அல்லது கடுமையான பயிற்சியின் அடிப்படையிலோ பிரித்துப் பார்ப்பது மிகக் கடினமான ஒன்று. திறமையானவர்கள் எப்போதும் தங்களது சிறந்த திறனை சில முயற்சிகளிலோ அல்லது வகையிலோ அல்லது ஒரே வழிகாட்டுதல் மூலமோ வெளிப்படுத்த முடியும்.
# பனிப்பாறைக்கழிவடை

**பனிப்பாறைக்கழிவடை** அல்லது **மொரைன்கள்** (Moraine) என்பவை பனியாறுகளின் சிதைவுகளில் ஒன்று ஆகும். இவை பாறைத்துகள்கள், துண்டுகள், பாறை உருண்டைகள் மற்றும் சேறுகளால் ஆனவை. மேலும் அவை விளிம்பு மொரைன்கள் (Terminal Moraines), பக்க மொரைன்கள் (Lateral Moraines) மற்றும் மத்திய மொரைன்கள் (Medial Moraines) என பிரிக்கப்படுகின்றன.
# தாதம்பட்டி

**தாதம்பட்டி**, இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் அ.அக்ராஹாரம் ஊராட்சிக்கு உட்பட்ட ஒரு கிராமம் ஆகும்.
# தாதம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'23.1"N 78°27'39.0"E ஆகும். இங்கு 209 குடும்பங்களும் 841 மக்களும் வசிக்கின்றனர். இதில் 426 ஆண்களும் 415 பெண்களும் அடங்குவர்.
# அ. வெளாம்பட்டி

**அ.வெளாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் அ.அக்ராஹாரம் ஊராட்சிக்கு உட்பட்ட ஒரு கிராமம் ஆகும்.
# அ. வெளாம்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'39.0"N 78°26'17.1"E ஆகும். இங்கு 331 குடும்பங்களும் 1334 மக்களும் வசிக்கின்றனர். இதில் 666 ஆண்களும் 668 பெண்களும் அடங்குவர்.
# மேல்பட்டி பாறை ஓவியம்

**மேல்பட்டி பாறை ஓவியங்கள்** என்பது தமிழத்தின் கிருஷ்ணகிரி மாவட்டம், கிருஷ்ணகிரியிலிருந்து மகாராஜாகடை ஊருக்கு செல்லும் வழியில் 4 கி.மீ தொலைவில் மேல்பட்டி கிராமத்தில் உள்ள ஒரு பாறை ஓவியம் ஆகும். இது இந்த ஊாில் இடதுபுறமுள்ள சிறு குன்றில் மங்கா கவியில் (கவி என்றால் குகை என்று பொருள் ) என்னும் குகையில் இப்பாறை ஓவியங்கள் அமைந்துள்ளன. தோராயமாக 5000ஆண்டுகள் பழைமை வாய்ந்ததாக கருதப்படும் இவ்வெண்சாந்து ஓவியத்தில் பலவித வளமை குறியீடுகளும், சூரிய சந்திர குறியீடுகளும், கழுதைமீது அமர்ந்து செல்லும் போர்வீரனின் ஓவியமும், தூரிகையின்றி விரலால் புனைந்த ஓவியம் என்பதை பிரதிபலிக்கும் வகையில் வரைந்தவனின ஐவிரலும் வரையப்பட்டுள்ளது. இக்குகையில் முந்தைய தலைமுறையினை சேர்ந்த மூதாட்டி ஒருவர் காளியம்மனாக கல்நட்டு வழிபட்டு வந்துள்ளார். இதனையொட்டி வற்றாத நீருற்று ஒன்று இருந்துள்ளது. கடந்த பத்துவருடத்தில் இது வற்றிவிட்டதாக கூறப்படுகிறது. தற்போது இந்த மலையை கற்களுக்காக உடைத்து வருகின்றனர். மலையின் நடு உச்சியில் அமைந்துள்ள குகையில் தெய்வசிலை உள்ளதால் இதுவரை இந்தக் குகை உடைக்கப்படாமல் உள்ளது.
# சொறித் தவளை

இது மாலைப் பொழுதில் மறைவிடங்களில் இருந்து வெளி வரும் ஒரு வகைத் தேஎரையாகும். இதன் தோல் சொரசொரப்பாகவும் ஈரமின்றியும் இருக்கும். பின்கால் விரல்களைச் சவ்வு சிறிதே இணைத்திருக்கும். இரண்டு தாடைகளிலும் பற்கள் இராது. முதுகெலும்பின் முன் பக்கத்தில் முள்ளெலும்புகள் குழிவாக இருக்கும். ஆப்பிரிக்காவிலுள்ள் பியூவோ பிராய்ச்சி என்னும் இனத்தீன் தோல் வழவழப்பாக இருக்கும்.  
இந்தியச் சொறித்தவளை கண்களுக்குப் பின்னால் இரண்டு நீள் சுரப்பிகளிருந்து ஆல்கலாய்டு நச்சு வெளிவருகிறது. இவற்றின் முக்கிய உணவு பூச்சிகள். எனினும் பியூவோ வல்காரிஸ் என்னும் இனத்தைச் சார்ந்த தவளைகள் சுண்டெலியையும் விழுங்கி விடும். சொறித் தவளைகள் உலகெங்கும் பரவலாகக் காணப்படுகின்றன.
# ஸ்ரீபெரும்புதூர் ஆதிகேசவப் பெருமாள் கோயில்

**ஆதிகேசவப் பெருமாள் கோவில்** (Adikesava Perumal temple, Sriperumpudur) (இராமனுசர் கோயில் என்றும் அழைக்கப்படுகிறது) என்பது தமிழ்நாட்டில், காஞ்சிபுரம் மாவட்டம், திருப்பெரும்புதூரில் அமைந்துள்ள ஒரு வைணவ கோயிலாகும். இக்கோயில் திருமாலுக்காக அமைக்கப்பட்டது. இக்கோயில் தமிழர் கட்டிடக்கலையில் கட்டப்பட்டுள்ளது. கோயில் தெய்வமாக ஆதிகேசவா் மற்றும் அவரது துணைவியான இலக்குமியை அமிர்தகவள்ளி என்ற பெயரில் வணங்குகிறனர். இக்கோயிலானது வைணவத் தத்துவஞானியான, இராமானுசரின் பிறப்பிடமாக கருதப்படுகிறது. இராமனுச மண்டபத்தின் முன் உள்ள தங்கத்தகடுகளால் வேயப்பட்ட சன்னதியானது மைசூர் மகாராசாவால் கட்டப்பட்டது.  
இந்தக் கோவில் காலை 6 மணி முதல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும். இக் கோயிலில் ஆறு கால பூசை நடக்கிறது. இக்கோயிலில் பல திருவிழாக்கள் கொண்டாடப்படுகின்றது. சித்திரை மாதத்தில் பெருந்தேரோட்டுமும், பெப்ரவரி - மார்ச்சில் மாசி பூரம் விழாவும், மார்ச்சு–ஏப்ரலில் பங்குனி உத்திர திருவிழா போன்ற பல்வேறு முக்கிய திருவிழாக்கள் கொண்டாடப்படுகின்றன. இந்தக் கோயில் தமிழ்நாடு இந்து சமய அறநிலையத் துறையால் பராமரிக்கப்பட்டு நிர்வகிக்கப்படுகிறது. வைணவர்கள் அவரை தங்கள் பாரம்பரியத்தின் மிக முக்கியமான ஆச்சாரியார்களில் ஒருவராகவும் (வேத தத்துவத்தின் பாரம்பரிய விளக்கங்களில் ஒன்றான விசிட்டாத்வைதத்தின் முன்னணி ஆய்வாளராகவும் பார்க்கிறார்கள். திருமலை வெங்கடேசுவரர் கோவிலில் பணிபுரிந்து வந்த திருமலை நம்பியின் கீழ் இராமானுசர் வளர்ந்தார். ஒருமுறை, ஒரு மன்னன், இராமானுசரை தண்டிக்க விரும்பினான். இராமானுசரின் சீடரான கூரத்தாழ்வான், இராமானுசர் தப்பிக்க உதவினார், அவருக்கு அணிய ஒரு வெள்ளை துணியைக் கொடுத்தார். அதனால், இராமானுசர் மன்னனிடமிருந்து தப்பினார், ஆனால் மன்னர் கூரத்தாழ்வானின் கண்களை குருடாக்கினார். இந்த நிகழ்வைத் தொடர்ந்து, கூரத்தாழ்வானுக்கு இராமானுசர் வெள்ளைத் துணியில் தோன்றும் காட்சி, ஒரு திருவிழாவாக, இக் கோயிலில் கொண்டாடப்படுகிறது.  
ஒருமுறை, ஒரு மன்னன் தன் மகளை மகிழ்விக்க நாராயணபுரத்தின் சிலையை எடுத்தான். சிலையை மீட்க இராமானுசர் தில்லிக்குச் சென்றார், சிலை தெய்வீக சக்திகளால், ஒரு குழந்தையாக இராமானுசரின் மடியில் விழுந்ததாக நம்பப்படுகிறது. இந்த நிகழ்வை நினைவுகூரும் வகையில் ஒவ்வொரு ஆண்டும் செல்லப்பிள்ளை உற்சவம் நடத்தப்படுகிறது.  
மற்றொரு புராணத்தின் படி, ஒரு மன்னர் ஒரு பசுவைத் தாக்க முயன்ற புலியைக் கொல்ல முயன்றான். மன்னரின் முயற்சிகள் இருந்தபோதிலும், பசு, புலியால் கொல்லப்பட்டது. அதனால், மன்னர் பசுவின் சாபத்திற்கு ஆளானார். பாவத்திலிருந்து தன்னை விலக்கிக் கொள்ள, அவர் தம்முடைய இடத்தில் தவம் செய்தார். ஆதி கேசவப் பெருமாள், மன்னருக்கு முன் தோன்றி அவரை சாபத்திலிருந்து விடுவித்ததாக நம்பப்படுகிறது. இராமானுசர் சன்னதிக்கு முன்னால் தங்கமுலாம் பூசப்பட்ட மண்டபம் மைசூர் மகாராசாவால் வழங்கப்பட்டது. இக்கோயிலில் தனியான சொர்க்கவாசல் அமைப்பு இல்லை. வைகுந்த ஏகாதசி திருவிழாவின் போது, இங்குள்ள தெய்வம், புனித நுழைவு வாயில் வழியாக எழுந்தருளி பக்தர்களுக்கு காட்சியளிக்கிறார். இங்குள்ள பூதக்கல் மண்டபத்தில் கோயிலின் புராணங்களைச் சித்தரிக்கும் வர்ணப்படங்கள் உள்ளன. மேலும், யதிராச நாத வள்ளி தாயாரின் உற்சவ விழாக்கள் இங்கு நடைபெறுகிறது.
# பாலாகொன்றயனதுர்கம்

**பாலாகொன்றயதுர்கம்** என்னும் ஊர் கிருஷ்ணகிரி மாவட்டம், சூளகிரி ஓன்றியத்தில் அமைந்துள்ளது. இந்த ஊர் தமிழ்நாடு வனக்காப்பு பகுதில் அமைந்துள்ளது. பாலாகொன்றயதுர்கம் பகுதியில் உள்ள மக்கள் தாழ்த்தப்பட்ட இனத்தை சார்ந்தவர்கள். இந்த ஊரில் பாலகொண்டராயன் மலை என்ற பெரிய மலை உள்ளது. அந்த மலையில் பெருமாள் கோயில் உள்ளது. இந்த கோவிலில் ஒவ்வொரு சனிக்கிழமையும் பக்தர்கள் ஏறிச்சென்று வணங்குவது மிகவும் பிரசத்தம். ஆண்டுதோறும் பூரட்டாசி மாத சனிக்கிழமைகளில் பல்லராயிரகணக்க மக்கள் மலைக்கு செல்கின்றனர்.
# பைரநாயக்கம்பட்டி

**பைரநாயக்கம்பட்டி** (*Bairnayakkampatty*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், அரூர் வட்டம் பையர்நாயக்கன்பட்டி ஊராட்சி உட்பட்ட ஒரு சிற்றூர் ஆகும்.
# பைரநாயக்கம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரில் இருந்து 30 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'08.6"N 78°38'46.1"E ஆகும்.
# பைரநாயக்கம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இங்கு 1391 குடும்பங்களும் 5650 மக்களும் வசிக்கின்றனர். இதில் 2859 ஆண்களும் 2791 பெண்களும் அடங்குவர். கல்வியறிவு பெற்றவர்கள் விகிதம் 50.07% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கே. ஆர். இந்திராதேவி

**கா. இரா. இந்திரா தேவி** (*K. R. Indira Devi*) (1952 - 2017) இவர் 1952ம் ஆண்டு காஞ்சிபுரம் மாவட்டத்தில் பிறந்தார். இவர் 20ம் நூற்றாண்டின் பிற்பகுதியில் தமிழ் சினிமாவில் மிக சிறந்த இந்திய மேடை மற்றும் திரைப்பட நடிகை ஆவார். அவர் தம் துணை நடிப்பிற்காக நன்கு அறியப்பட்டார். மேலும் ஒரு வெற்றிகரமான டப்பிங் கலைஞராகவும் இருந்தார். ஐந்து சகாப்தங்களாக நெருங்கிய ஒரு வாழ்க்கைத் தொழிலில், அவர் தமிழ், தெலுங்கு, கன்னடம் மற்றும் மலையாள மொழிகளில் 250க்கும் மேற்பட்ட படங்களில் நடித்துள்ளார். இந்திரா கொஞ்சும் குமரி (1963) என்னும் திரைப்படத்தில் கதாநாயகியாக அறிமுகமானார். கலைமாமணி விருது தமிழக அரசால் இவருக்கு வழங்கப்பட்டது.  
14 வயதில், அவர் சென்னைக்கு வந்தார். நாடகக் குழுவில் சேர்ந்து, மேடை நாடகங்களில் நடிப்பைத் தொடங்கினார். பின்னர் அவர் திரைப்படத் துறையில் துணை நடிகையாகத் தம் வாழ்க்கைப் பயணத்தைத் தொடங்கினார். 1959ல் நாராயணன் நிறுவனங்களால் தயாரிக்கப்பட்ட கே.வி. ஸ்ரீநிவாசன் இயக்கத்தின் கீழ் மைனாவதி நடித்த கண் திறந்தது என்னும் படத்தில் இவர் ஏ கருணாநிதிக்கு ஜோடியாக நடித்தார்.நடிகர் ஆர்.எஸ். மனோகர் மற்றும் மனோரமா நடித்த கொஞ்சும் குமரி என்னும் படத்தில் கதாநாயகியாக அவர் அறிமுகமானார், 1963ல் விஸ்வநாதன் மற்றும் மாடர்ன் தியேட்டர்ஸால் இப்படம் தயாரிக்கப்பட்டது. [ எம்.ஜி.ஆரின் என்னும் படத்தில் (1966), எம். என் நம்பியாருக்கு ஜோடியாக நடித்தார். சுமைதாங்கியில் (1962) ஜெமினி கணேசனுக்கும், ஹலோ மிஸ்டர் ஜமீன்தார் (1965) என்னும் படத்தில் எம்.ஆர்.ராதாவிற்கும் ஜோடியாக நடித்தார். இவர் சிவாஜி கணேசன், சிவகுமார் ஆகிய நடிகர்களுடன் நடித்துள்ளார். தமிழ் மற்றும் பிற இந்திய மொழிகளில் 250க்கும் மேற்பட்ட படங்களில் நடித்துள்ளார். அவற்றுள் மிக முக்கியமானவை கந்தன் கருணை மற்றும் சிந்து பைரவி. மன்னன், பணக்காரன் போன்ற படங்களில் சூப்பர் ஸ்டார் ரஜினிகாந்த் உடன் நடித்தார்.  
அவரது கடைசிப் படம் கிரிவலம் (2005). இப்படத்தில் ரிச்சர்ட் ரிஷிக்கு பாட்டியாக நடித்தார். இந்திரா பல தொலைக்காட்சித் தொடர்களில் நடித்தார் மற்றும் 500க்கும் மேற்பட்ட படங்களில் டப்பிங் கலைஞராகப் பணி புரிந்தார்.
# கே. ஆர். இந்திராதேவி

## பிற படைப்புகள்

இந்திரா கொஞ்சும் குமரி படத்தில் கதாநாயகியாகவும் நடித்தார். இப்படத்தில் நடித்த பழம்பெரும் நடிகை மனோரமா கதாநாயகியாக நடிக்கும் அந்தஸ்தினைப் பெற்றார். மாவை . ஜி.விஸ்வநாதனின் ஆசிரியர் திரு. இந்தப் படம் மாடர்ன் தியோட்டர்ஸ் 100 திரைப்படமாகும். டி.சுந்தரத்தின் கடைசிப் படமாகும். சிவாஜி கணேசன் மற்றும் எஸ்.எஸ். ராஜேந்திரன் ஆகியோருடன் இந்திரா தேவி நடித்துள்ளார். மேலும் தேன்கூடு என்ற நாடகத்திலும் அவருடன் இனணந்து நடித்துள்ளார்.
# கே. ஆர். இந்திராதேவி

## தனிப்பட்ட வாழ்க்கை

இந்திராவின் தந்தை கே. எஸ். ராமசாமி ஒரு பிரபல கர்நாடக பாடகராகவும் ஒரு மேடைக் கலைஞராகவும் இருந்தார். ] இந்திரா பிரபல டப்பிங் கலைஞர் அனுராதாவின் மூத்த சகோதரி மற்றும் டப்பிங் கலைஞரான ஜெயகீதாவின் தாயார் ஆவார். இந்திராவின் கணவர் சங்கர நாராயணன் ஆவார்.[8]
# கே. ஆர். இந்திராதேவி

## இறப்பு

மார்ச் 16, 2017ல், இந்திரா தேவி சென்னை மருத்துவமனையில் அனுமதிக்கப்பட்டார். அப்போது அவர் வயது 70. மாரடைப்பின் காரணமாக 2017ம் ஆண்டு மார்ச் மாதம் 16ம் நாள் உயிர் நீத்தார். செயலாளர் விஷால், துணைத் தலைவர் பொன்வண்ணன் மற்றும் பொதுச் செயலாளர், உறுப்பினர்கள் உதயா மற்றும் நடிகர் சங்கத் தலைவர்கள் அனைவரும் அன்னாருக்கு இறுதி மரியாதை செலுத்தினர்.
# கே. ஆர். இந்திராதேவி

## விருது

- தமிழ்நாட்டின் கலைமமணி விருது.
# கீழானூர்

**கீழானூர்** (*Kilanur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது.
# கீழானூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'17.4"N 78°31'42.6"E ஆகும்.
# கீழானூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 407 குடும்பங்களும் 1605 மக்களும் வசிக்கின்றனர். இதில் 816 ஆண்களும் 789 பெண்களும் அடங்குவர்.
# தொங்கும் பள்ளத்தாக்கு

**தொங்கும் பள்ளத்தாக்கு** (Hanging Valley) என்று அழைக்கப்படுவது ஒரு பள்ளத்தாக்கு அமைப்பாகும்.
இவை பனியாறுகளோடு தொடர்புடைய நிலத்தோற்றங்களுள் ஒன்று ஆகும். முதன்மை கண்டப் பனியாறு, துணைப் பனியாற்றினை விட அதிக அளவு அரிப்புத்திறன் கொண்டிருக்கும் போது தொங்கும் பள்ளத்தாக்கு உருவாகின்றது.
துணை ஆற்றில் உள்ள பனி உருகிய பின்பு அது முதன்மையாற்றின் மீது தொங்கிக் கொண்டிருப்பது போல் காட்சியளிக்கும்.
இவ்வாறான துணை ஆறு தொங்கும் பள்ளத்தாக்கு என அழைக்கப்படுகின்றது.
# தாம்சன் ஆறு

**தாம்சன் ஆறு** *(Thompson River)* கனடாவின் தென்மேற்கு மாகாணத்திலுள்ள பிரிட்டிசு கொலம்பியாவில் ஓடும் பிரேசர் ஆற்றின் மிகப்பெரிய துணை நதியாகும் . இது கனடாவின் பிரிட்டிசு கொலம்பியாவில் தென்-மத்திய பகுதி வழியாகப் பாய்கிறது. தெற்கு தாம்சன் ஆறு, வடக்கு தாம்சன் ஆறு என்ற இரண்டு கிளைகளைக் கொண்டதாக தாம்சன் ஆறு பாய்கிறது. பசிபிக் சால்மன் மற்றும் பசிபிக் நன்னீர் மீன் வகைகள் வாழுமிடமாக தாம்சன் ஆறு உள்ளது. தாம்சன் ஆற்றுப்பகுதியின் புவியியல் வரலாற்றில் பனிப்பாறைகள் பெரிதும் முக்கியத்துவம் பெறுகின்றன. மேலும் பல பெரிய பனிப்பாறை ஏரிகள் கடந்த 12,000 ஆண்டுகளாக நதி பள்ளத்தாக்கை நிரப்பின என்று அறியப்படுகிறது. குறைந்தபட்சம் 8,300 ஆண்டுகளுக்கு முந்தைய நீர்நிலைகளில் மனிதர்கள் வசித்திருப்பதை தொல்பொருள் சான்றுகள் காட்டுகின்றன. பிரேசர் ஆற்றின் ஆய்வுப் பயணி சைமன் பிரேசர் அவரது நண்பரும் கொலம்பியா ஆற்றுப் பள்ளத்தாக்கு ஆய்வாளருமான டேவிட் தாம்சனை சிறப்பிக்க அவரது பெயரை இந்நதிக்கு சூட்டினார். படகுப் பயணமும் மீன்பிடித்தலும் இங்கு பொழுதுபோக்கு விளையாட்டுகளாக உள்ளன.  
இது கனடிய ஆர்க்டிக்குத் தீவுக்கூட்டத்தில் உள்ள பாங்சு தீவின் இடையில் பாய்கிறது, மேலும் இது ஆலாவிக் தேசிய பூங்காவிலிருந்து வடக்கு நோக்கிச் செல்கிறது.  
வட அமெரிக்காவின் வடகிழக்கு வடகிழக்கு பகுதியில் பன்முக இனங்கள் வாழும் பகுதியாக வடக்கு பாங்க்ஸ் தீவின் திமோன் ஆற்றுப்பகுதி உள்ளதாக விவரிக்கப்பட்டுள்ளது. தாம்சன் ஆற்றின் கரையோரப்பகுதியில் தேசிய பூங்காவின் ஏறத்தாழ பாதி இங்கு அமைந்துள்ளது.
# செங்கல்பட்டு மருத்துவக் கல்லூரி

**செங்கல்பட்டு மருத்துவக் கல்லூரி** (*Chengalpattu Medical College*) செங்கல்பட்டில் அமைந்துள்ள ஒரு கல்வி நிறுவனம். இதன் அமைவிடம் செங்கல்பட்டு நகரம், தமிழ்நாடு, இந்தியாவாகும். சென்னையிலிருந்து தென்மேற்கே 54 கி.மீ தொலைவில் இது அமைந்துள்ளது. தமிழ்நாட்டில் உள்ள அரசு மருத்துவக் கல்லூரிகளில் 5வது இடத்தில் உள்ளது
# செங்கல்பட்டு மருத்துவக் கல்லூரி

## வரலாறு

செங்கல்பட்டு மருத்துவமனை 1965க்கு முன்பு செங்கல்பட்டு நகரின் உள்பகுதியில் பழைய கட்டிடத்தில் செங்கல்பட்டு மாவட்ட தலைமை மருத்துவமனையாகச் செயல்பட்டது. 1965ஆம் ஆண்டு தமிழக அரசின் மாவட்ட தலைமை மருத்துவமனையை மருத்துவக் கல்வி கற்பிக்கும் நிறுவனமாக மாற்றும் முடிவால் 250 படுக்கைகளுடன் மருத்துவப் பயிற்சி தொடங்கப்பட்டது. வேதாச்சலம் முதலியார் நகராட்சி மன்றத்தின் தலைவராக இருந்த போது,நன்கொடையாக ஒரு பரந்த நிலப்பகுதியை வழங்கினார். அந்த இடத்தில் அது முதல் கல்லூரி செயல்படுகிறது. 50 ஆண்டுகளைக் கடந்து இப்போதும் இயங்கி வருகிறது.
# செங்கல்பட்டு மருத்துவக் கல்லூரி

## தொடக்கம்

1970ஆம் ஆண்டு, முதல் முறையாக மருத்துவக் கல்வி கற்பித்தல் தொடங்கப்பட்டது.தொடக்கம் முதல் 2012 ஆம் ஆண்டு வரை 50 மாணவர்கள் வீதம் ஒவ்வொரு கல்வி ஆண்டிற்கும் சேர்க்கை நடைபெற்றது.2012-13 கல்வியாண்டு முதல் மாணவர்கள் சேர்க்கை எண்ணிக்கை 100 ஆக உயர்த்தப்பட்டது.1970 ஆம் ஆண்டு முதல் மாணவிகளும் கல்வி சேர்க்கையில் அனுமதிக்கப்பட்டனர். எம்.பீ.பீ.எஸ் பட்டப்படிப்பின் துவக்கம் முதல் 50 வயதான நிறுவனம்.
# செங்கல்பட்டு மருத்துவக் கல்லூரி

## அடிப்படை துறைகள்

இந்த மருத்துவமனையில் கீழ்கண்ட துறைகள் செயல்படுகிறது.  
1. பொது மருத்துவம்
1. அறுவை மருத்துவம்
1. மகப்பேறு மருத்துவம்
1. மகளிர் நோய் மருத்துவம்
1. குழந்தை மருத்துவம்
1. எலும்பு மருத்துவம்
1. கண் மருத்துவம்
1. காது, மூக்கு மற்றும் தொண்டை மருத்துவம்
1. மனநல மருத்துவம்
1. மார்பக மருத்துவம்  
இங்கு நாள் ஒன்றுக்கு சராசரியாக 3000 முதல் 3500 வெளிநோயாளிகளுக்கு மருத்துவம் அளிக்கப்படுகிறது. உள்நோயாளிகளாக 600 முதல் 700 நோயாளிகளுக்கு மருத்துவம் வழங்கப்படுகிறது.
# செங்கல்பட்டு மருத்துவக் கல்லூரி

## மேம்பட்ட மருத்துவ துறைகள்

1)நரம்பியல்  
2)இருதயவியல்  
3)சிறுநீரகவியல்  
4)குழந்தை அறுவையியல்  
5)ஒட்டுறுப்பு அறுவையியல்  
6)சிறுநீரியல்  
7)நரம்பு அறுவையியல்
# செங்கல்பட்டு மருத்துவக் கல்லூரி

## மேற்கோள்

1. செங்கல்பட்டு மருத்துவ கல்லூரி மருத்துவமனை செய்திகளில்
1. செங்கல்பட்டு மருத்துவ கல்லூரி மருத்துவமனை செய்திகளில்
1. மன நலம் பற்றிய குறும்படம்; செங்கல்பட்டு மருத்துவக் கல்லூரி மாணவர்களின் படைப்பு
# மூட்டுவலி

**மூட்டுவலி** என்பது எலும்புகள் இனையுமிடத்தில் உன்டகும் வ்லி விரல்களை மடக்கமுடியதது,மற்றும் கை கால்கலை நீட்டமுடியாதது இதன் அறிகுறிகள் ஆகும். மற்ற அறிக்றிகள் மூட்டுக்கள் சிவத்தல்,வீக்கம். போன்றவை. மேலும் இந்த நோயால் மேலும் சில உறுப்புக்களும் பாதிக்கப்படலாம். இது நாள்பட்ட வலியாகவோ உடனடி வலியாகவோ இருக்கலாம்.
# மூட்டுவலி

## மூட்டுவலியின் வகைகள்

.
100-க்கும் மேற்பட்ட மூட்டுவலிகள் கானப்ப்டுகின்றன. பொதுவாக காணப்படும் மூட்டுவலி (degenerative joint disease) மற்றும் ருமேடிக் மூட்டுவலி. ஆஸ்டியோஆர்த்ரைடிஸ். வயது முதிர்வின் காரனமாக தோன்றுகிறது இது விரல்கல்,மூட்டுக்கள் மற்றும் இடுப்புபகுதியை பாதிக்கும். ருமட்டாய்டு மூட்டுவலி நோயெதிர்ப்பு சக்தி குறைபாட்டினால் ஏற்படுகிறது இது கை மற்றும் பாதங்களை பாதிக்கிறது. மேலும் சிலவகைகள் கௌட், லுபஸ்,மற்றும் செப்டிக் மூட்டுவலி.  
சிகிச்சைமுறைகள் ஓய்வு,மூட்டுகளில் ஐஸ் வைத்தல்,மூட்டுகளில் வெப்பஒத்தடம் கொடுத்தல். உடல் எடையைக் குறைத்தல் மற்றும் உடற் பயிற்சி சிறந்தபயனலிக்கும். வலி நிவாரனிகள் ஐப்ருஃபின்,பாராசிட்டமால் (acetaminophen) பயன்படுத்தலம். சில நேரங்களில் மூட்டு மாற்று அறுவை சிகிச்சை தேவைப்படும்.  
ஆஸ்டியோஆர்த்ரைடிஸால் 3.8% க்கும் மேற்பட்ட மக்களும் ருமட்டாய்டு மூட்டுவலியால் 0.24% மக்களும். கௌட் பாதிப்பு 1 முதல் 2% ம் மேற்கத்திய நாடுகளின் சில பகுதிகளில் . ஆஸ்திரேலியாவில் 15% மக்களும்,[10] அமெரிக்கவில் 20% க்கும் மேற்பட்டவர்களும் பாதிக்கப்பட்டுள்ளனர். பொதுவாக இந்நோய் வயது முதிற்வின் காரனமாகவே தோன்றுகிறது.
# தோற்ற மெய்ம்மை

**தோற்ற மெய்ம்மை** (virtual reality) அல்லது **மெய்நிகர் உண்மை** என்பது கணினியால் உருவாக்கப்பட்ட தோற்றங்களை மெய்யுருவம் போல் காட்டுவதாகும். இது கணினி விளையாட்டுகளிலும், திரைப்படங்களிலும் அதிகமாகவும், இராணுவம், வானியல் போன்றவற்றில் குறைவாகவும் உபயோகிக்கப்படும் தொழினுட்பம். AR / VR இன் சந்தை ஏற்கனவே ஒரு பில்லியன் டாலர் சந்தையாக மாறியுள்ளது, இது ஒரு சில ஆண்டுகளுக்குள் $ 120 பில்லியன் சந்தைக்கு அப்பால் வளரத் திட்டமிடப்பட்டுள்ளது.
# தோற்ற மெய்ம்மை

## வரலாறு

1920களில் பயிற்சிப் போர்விமானிகளுக்கு இராணுவ விமானங்களில் போரிடும் முறைகளை மெய்நிகர் உண்மையாக உருவாக்கி வழங்கியவர் எட்வின் லிங். 1980 களில் நாசா விண்வெளி ஆராய்ச்சி நிறுவனம் மெய்நிகர் உண்மையைப் பயன்படுத்தியது. 1990களில் பொதுமக்களிடம் மெய்நிகர் உண்மையைக் கொண்டுவந்தவர் ஜேரன் லேனியா். இவர்தாம் முதன்முதலில் வெர்சுவல் ரியாலிட்டி எனும் சொல்லையும் பயன்படுத்தினார். இவருக்கு உதவியாக இருந்தவர் தோம் சிம்மர்மேன்.
# தோற்ற மெய்ம்மை

## தோற்ற மெய்ம்மை செயல்பாடு

இன்றைய மெய்நிகர் உண்மைக்குரிய களங்களில் பங்கேற்க கணினி மென்பொருள் பெரிதும் பயன்படுகின்றன. கணினியில் உருவகப்படுத்தப்பட்ட முப்பரிமாண களங்களில் பங்கேற்க தரவுகள் கொண்ட தலைக்கவசம், மேலாடை, கையுறை, காலுறை, துப்பாக்கி போன்றவை பயன்படுத்தப்படுகின்றன. இம்மாதிரியான கருவிகளை பயன்படுத்தி எதிரியைச் சுடுதல், பந்தயக்கார் ஓட்டுதல், கடலுக்குள் செல்லுதல், பரவெளியில் மிதத்தல் போன்ற அனுபவங்களை அளிக்கிறது.
# தோற்ற மெய்ம்மை

## பயன்பாடு

தொடக்கத்தில் போர் பயிற்சிகளைச் செய்வதற்காகவும், மனமகிழ் பொழுதுபோக்கிற்காகவும் உருவாக்கப்பட்ட இது, இன்று அறுவை சிகிச்சை, விவசாயத்துறை, கட்டுமானத்துறை, கலை, கல்வி, வணிகத்துறை, மனநலம் பாதிக்கப்பட்டோர் மீள்துறை போன்ற துறைகளில் விரைவான வளர்ச்சி கண்டு வருகிறது.
# தோற்ற மெய்ம்மை

## உதாரணம்

ஐக்கிய அமெரிக்கக் கடற்படையினர் வான்குடை பயிற்சிக்கு தோற்ற மெய்ம்மையினை பயன்படுத்துவது வழக்கம்.
# தோற்ற மெய்ம்மை

## சமுதாயத்தில் ஏற்படுத்திய தாக்கம்

தோற்ற மெய்ம்மை கணினி விளையாட்டுகள் விளையாடும் குழந்தைகள், உண்மையான மைதானத்தில் விளையாடும் அளவுக்கு பக்குவம் பெறுவதில்லை என்பது சமூக ஆர்வலர்களின் ஆதங்கம்.
# கொத்தனாம்பட்டி

**கொத்தனாம்பட்டி** (*Kothanampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்ட ஒரு கிராமம் ஆகும்.
# கொத்தனாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'39.6"N 78°31'59.6"E ஆகும்.
# கொத்தனாம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 86 குடும்பங்களும் 333 மக்களும் வசிக்கின்றனர். இதில் 186 ஆண்களும் 147 பெண்களும் அடங்குவர்.
# செரப்பணஞ்சேரி வீமீசுவரர் கோயில்

**செரப்பணஞ்சேரி வீமீசுவரர் கோயில்** (*Veemeeswarar Temple, Serapanancheri*) என்பது தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
# செரப்பணஞ்சேரி வீமீசுவரர் கோயில்

## அமைவிடம்

இக்கோயில் காஞ்சீபுரம் மாவட்டத்தில் செரப்பணஞ்சேரி என்னுமிடத்தில் உள்ளது. பெருவஞ்சூர், ராஜேந்திரசோழ நல்லூர், கேசரிநல்லூர் ஆகிய பெயர்களில் இவ்வூர் அழைக்கப்பட்டுள்ளது. காஞ்சிபுரத்திற்கும் மாமல்லபுரத்திற்கும் இடையே காணப்படுகின்ற மாடக்கோயில்களில் இக்கோயில் 18ஆவது கோயிலாகும்.
# செரப்பணஞ்சேரி வீமீசுவரர் கோயில்

## இறைவன், இறைவி

இக்கோயிலின் மூலவராக வீமீசுவரர் உள்ளார். இறைவி சுவர்ணாம்பிகை ஆவார். மண்ணிவாக்கம் மண்ணீசுவரர், செரப்பணஞ்சேரி வீமீசுவரர் கோயில்கள் ஒரே சிற்பியால் கட்டப்பட்டவையாகக் கருதப்படுகின்றன. மூலவர் ஆறடி உயர லிங்கத் திருமேனியாக உள்ளார். இடப்பாகத்தில் இறைவி தெற்கு நோக்கிய நிலையில் உள்ளார்.சுவாமிக்கு எதிரில் யுகத்திலிருந்து வெளிவருவது போல் ஒரு கல்லில் சிவன் நின்ற நிலையில் உள்ளார்.
# செரப்பணஞ்சேரி வீமீசுவரர் கோயில்

## அமைப்பு

இக்கோயிலில் இரு நந்திகள் மூலவரை நோக்கிய வகையில் உள்ளன.கோஷ்டத்தில் நர்த்தன கணபதி, தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். கருவறை மண்டபத்தில் கல்வெட்டுகள் காணப்படுகின்றன. உலக மக்களின் தோஷங்களையும், பாவங்களையும் நீக்குவதற்காக சூரியன் சரியான சிவன் கோயிலைத் தேடி வந்தான். அவ்வாறு செல்லும்போது ஒரு முறை ரத சப்தமி காலத்தில் தன்னுடைய தேரின் சக்கரத்தை தெற்கிலிருந்து வடக்கு நோக்கி திருப்பினான். அப்போது இவ்விடத்திற்கு வந்து ஒரு தீர்த்தத்தை உண்டாக்கினான். சூரியன் வழிபட ஆரம்பித்த நிலையில் அனைவரும் வழிபட ஆரம்பித்தனர். விண்மீன்களும் அவ்வாறு வழிபடவே இங்குள்ள இறைவர் விண் மீன் ஈசுவரர் என்று அழைக்கப்பட்டு பின்னர் வீமீசுவரர் ஆனார். இதுபோல சுக்கிரன் தனக்காக ஒரு இடம் வேண்டுமென்று இறைவியிடம் வேண்ட அவள் தன் ஆபரணத்தைக் கழற்றித் தந்து நவக்கிரகத் தலைவனே வந்து வழிபடும்போது தனியாக அவன் ஒரு இடம் கோரக்கூடாது என்றார். அதனைக் கேட்ட சுக்கிரன் இறைவியின் சொல் கேட்டான். தான் பெற்றவாறு மற்றவர்களும் இறைவியிடம் சுவர்ணம் ஆன செல்வத்தைப் பெற வேண்டும் என கேட்டுக்கொண்டான். அதனால் இறைவி சுவர்ணாம்பிகை என்ற பெயரைப் பெற்றார்.
# செரப்பணஞ்சேரி வீமீசுவரர் கோயில்

## திருவிழாக்கள்

மாதப் பிரதோஷம், மகா சிவராத்திரி, கார்த்திகை, சோம வாரம், தமிழ்ப் புத்தாண்டு உள்ளிட்ட விழாக்கள் இங்கு கொண்டாடப்படுகின்றன.
# கெவின் ஓவன்சு

**கெவின் யானிக் சிடீன்** (Kevin Yanick Steen) (பிறப்பு 7, மே, 1984) என்பவர் ஓர் கனேடிய மல்யுத்த வீரர். அவர் டபிள்யு டபிள்யு ஈ உலக மற்போர் மகிழ்கலை நிறுவனத்தில் சிமாக்டவுன் என்ற நிகழ்ச்சியில் **கெவின் ஓவன்சு** என்ற புனை பெயரில் பங்கேற்கிறார். மேலும் இவர் நடப்பு அமெரிக்க வாகையர், இது இவரது இரண்டாம் முறை.  
ஓவன்சு இதற்கு முன்னதாகஉலக மற்போர் மகிழ்கலை நிறுவனத்தின் - வளரும் நிறுவனமான என் எக்சு டீ-யில் ஒரு தடவை என் எக்சு டீ வாகையராக, பிரதான நிறுவனத்திற்கு மே 2015 அறிமுகமாவதற்கு முன் இருந்தார். இவர் இண்டர்காண்டினண்டல் மற்றும் அமெரிக்க சாம்பியனாக இரு முறையும், உலக சாம்பியனாக ஒரு முறையும் ( அதிகப்படியான நாட்கள் சாம்பியனாக இருந்தவர், 189 நாட்கள்)  
இவர் சர்வதேச மல்யுத்த சிண்டிகேட் நிறுவனத்தில் மல்யுத்தப் போட்டிகளில் பங்கேற்றார். அதில் அவர் மூன்று முறை சிண்டிகேட் உலக மிகுகன வாகையாளர் பட்டத்தினைப்பெற்றார். அதன்பின் அனைத்து அமெரிக்க மல்யுத்த தொடரில் பங்கேற்றார். அங்கு அவர் அமெரிக்க மிகுகன வாகையாளர் பட்டத்தினைப் பெற்றார். காம்பாட் சோன் மல்யுத்த நிகழ்ச்சியில் கலந்துகொண்டு அங்கு அவர் CZW அயர்ன் மேன் வாகையாளர் பட்டத்தினை வென்றார். அவர் உலகமற்போர் மகிழ்கலை நிறுவனத்தின் அங்கத்துவ நிறுவனமான என் எக்ஸ் டியில் கெவின் ஓவன்ஸ் பெயரில் மல்யுத்தம் செய்த பின் பரவலாக அறியப்பட்டார், அங்கு அவர் ஒரு முறை என் எக்ஸ் டி வாகையாளர் பட்டத்தினை வென்றார்., மே 2015 இல் முக்கிய பட்டியலில் அறிமுகமாகிய பின் ஒரு முறை யுனிவர்சல் வாகையாளர் பட்டத்தினையும், இரண்டு முறை இன்டர் கண்டங்களுக்கு இடையிலான வாகையாளர் பட்டத்தினையும், யுனைடெட் ஸ்டேட்ஸ் வாகையாளர் பட்டத்தினையும் மூன்று முறை வென்றுள்ளார்.
# கெவின் ஓவன்சு

## ஆரம்பகால வாழ்க்கை

ஸ்டீன் மே 7, 1984, கியூபெக்கிலுள்ள செயிண்ட்-ஜீன்-சுர்-ரிச்சலீயுவில் பிறந்தார், கியூபெக்கின் மேரிவில்லில் வளர்ந்தார். அவருக்கு எட்வர்ட் என்ற சகோதரர் உள்ளார். அவர் பிரெஞ்சு-கனடிய வம்சாவளியைச் சேர்ந்தவர், பிரெஞ்சு மொழி இவரின் தாய்மொழி ஆகும். தனது இளமைக் காலத்தில் ஐஸ் ஹாக்கி, கால்பந்து மற்றும் பேஸ்பால் ஆகியவற்றில் ஸ்டீன் பங்கேற்றார். ஒரு கால்பந்து விளையாட்டின் போது காயம் ஏற்பட்டதனால் அதன் பிறகு அதில் இவர் கவனம் செலுத்தவில்லை. ரெசில்மேனியா பதினொன்றாம் பருவத்தில் டீசல் மற்றும் ஷான் மைக்கேல்ஸுக்கும் இடையிலான போட்டி ஒன்றினைக் கண்ட பிறகு தான் ஒரு தொழிற்முறை மல்யுத்த வீரராக மாற வேண்டும் என நினைத்தார்
# கெவின் ஓவன்சு

## தொழில்முறை மல்யுத்த வாழ்க்கை

### ஆரம்பகால வாழ்க்கை (2000-2004)

கெவின் ஓவன்சு 14 வயதாக இருந்தபோது, கியூபெக்கை தளமாகக் கொண்ட மல்யுத்த வீரரான செர்ஜ் ஜோடோயின் தலைமையில் பயிற்சியைத் தொடங்க அவரது பெற்றோர் அனுமதித்தனர். ஸ்டீபன் தனது முதல் போட்டியை மே 7, 2000 அன்று (அவரது 16 வது பிறந்த நாள்) கியூபெக்கிலுள்ள எல் அசோம்ப்சனில் கல்ந்துகொண்டார்.
# வாலடுப்பு

**வாலடுப்பு** (*Valaduppu*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது.
# வாலடுப்பு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநில தலைநகரான சென்னையிலிருந்து 253 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'54.3"N 78°31'14.2"E ஆகும்.
# வாலடுப்பு

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 37 குடும்பங்களும் 121 மக்களும் வசிக்கின்றனர். இதில் 62 ஆண்களும் 59 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 49.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வாலாஜாபாத் வட்டம்

**வாலாஜாபாத் வட்டம்** இந்திய நாட்டின் தமிழ்நாடு மாநிலத்தில் உள்ள காஞ்சிபுரம் மாவட்டத்தின் 5 தாலுக்காக்களில் ஒன்றாகும். இந்த வட்டத்தின் தலைநகராக வாலாஜாபாத் நகரம் உள்ளது. இவ்வட்டத்தில் வாலாஜாபாத் ஊராட்சி ஒன்றியம் உள்ளது. இந்திய மக்கள் தொகை கணக்கு 2011 இன் படி, இவ்வட்டத்தின் பரப்பு 339.03 சதுர கிலோமீட்டர் ஆகும்.  
வாலாஜாபாத் வட்டம் வாலாஜாபாத், தென்னேரி, மாகறல் எனும் 3 உள்வட்டங்களையும், 80 வருவாய் கிராமங்களையும் கொண்டுள்ளது.
# வைகுண்ட பெருமாள் கோயில், உத்திரமேரூர்

**வைகுந்தப் பெருமாள் கோவில்** (*Vaikunta Perumal Temple*) தமிழ்நாட்டிலுள்ள உத்திரமேரூர் கிராமத்தில் உள்ளது. இக்கோவில் விஷ்ணுவுக்கு அர்ப்பணிக்கப்பட்டுள்ளது. தென்னிந்திய கட்டிடக்கலையில் இந்த கோயில் கட்டப்பட்டுள்ளது. பல்லவரால் கட்டப்பட்ட இந்தக் கோவிலின் பிற்கால இணைப்புகள் சோழர்களால் ஏற்படுத்தப்பட்டவை. முதலாம் பராந்தக சோழன் (பொ.ஊ. 907-55) ஆட்சியின் போது கிராம சபைகளுக்கு தேர்ந்தெடுக்கப்பட்ட பிரதிநிதிகளின் ஜனநாயக நடைமுறைகளை குறிக்கும் கல்வெட்டுகள் இந்தக் கோயிலில் காணப்படுகின்றன. இந்தியப் பிரதமர் ராஜீவ் காந்தி கோவிலுக்கு வந்தபோது இந்த நடைமுறை மூலம் ஈர்க்கப்பட்டு, கிராமங்களில் பஞ்சாயத்து ராஜ் என்ற இந்திய அமைப்புமுறையை மேம்படுத்துவதை வலியுறுத்தினார்.
# வைகுண்ட பெருமாள் கோயில், உத்திரமேரூர்

## வரலாறு

உத்திரமேரூர் பல்லவர், சோழர், பாண்டியர், சம்புவரையர், விஜயநகர மன்னர்கள், நாயக்க மன்னர்களால் ஆளப்பட்டது. கோவில் கல்வெட்டுக்களின்படி, பொ.ஊ. 750 ஆண்டுகளில் பல்லவ அரசன் இரண்டாம் நந்திவர்மன் (பொ.ஊ. 730–795) இச்சிற்றூரை நிறுவியதாகக் கூறப்படுகிறது. அவ்வரசனால் இவ்வூர் பிராமணர்களுக்கும் வைணவர்களுக்கும் நன்கொடையாக அளிக்கப்பட்டதாக நம்பப்படுகிறது. பராந்தக சோழன் காலத்தில் கிராமத் தலைவர்களைத் தேர்ந்தெடுக்க இக்குடவோலை வழக்கம் நடைமுறையில் இருந்ததற்கான குறிப்புகள் கோவில் கல்வெட்டுகளில் காணப்படுகின்றன.  
பொ.ஊ. 13 ஆம் நூற்றாண்டில் இப்பகுதியும் கிராமமும் பாண்டியர்களிடம் சென்று பின்னர் தெலுங்கு சோழ ஆட்சியாளரான விஜய கந்தகோபாலனிடம் சென்றன. பிற்காலத்தில், பல்லவர்கள் , சாளுக்கிய சோழர்கள், சம்புவரையர்கள் மற்றும் இறுதியாக விஜயநகரப் பேரரசின் மன்னர் குமார கம்பண்ணா ஆகியோரால் ஆளப்பட்டது. இவ்வூரிலுள்ள வைகுந்தப் பெருமாள் கோவில், சுப்ரமண்யர் கோவில் மற்றும் கைலாசநாத கோயில் விஜயநகர பேரரசர் கிருஷ்ணதேவராயரால் (1502-29) கட்டப்பட்டது.
# வைகுண்ட பெருமாள் கோயில், உத்திரமேரூர்

## கட்டிடக்கலை

வைகுந்தப் பெருமாள் ஆலயம் சுமார் 0.5 ஏக்கர் (0.20 ஹெக்டேர்) பரப்பளவைக் கொண்டுள்ளது. சிறீதேவி மற்றும் பூதேவி இரு பக்கங்களிலும் உள்ள வைகுந்தநாதரின் உருவச்சிலை இந்த சன்னதியில் உள்ளது. 2,500 சதுர அடியில் (230 சமீ) ஒரு மண்டபம் உள்ளது. கோவிலின் கூரைகள் தூண்களின்றி சுவர்களால் தாங்கப்படுகின்றன. சோழர் காலக் கல்வெட்டுகள் மண்டபத்தின் சுவர்களில் பொறிக்கப்பட்டுள்ளன குலோத்துங்க சோழர் மண்டபத்தைன் கூரையை அமைத்ததாகக் கருதப்படுகிறது. இந்த முழு அமைப்பும் முதலில் ஒரு கூடும் மண்டபமாக இருந்தது; குலோத்துங்க சோழனின் ஆட்சியின் போது அது சரிந்ததால் வைகுண்ட பெருமாளின் உருவத்தைக் கொண்ட கோவிலுடன் அம்மண்டபத்தை அவர் மீண்டும் கட்டினார் என்ற மற்றொரு கருத்தும் நிலவுகிறது. ஆகம நெறிப்படி கூடும் மண்டபம் கிராமத்தின் மையப்பகுதியில் கட்டப்பட்டு, அதைச் சுற்றி கோவில்கள் அமைக்கப்பட்டன என்ற விவரங்களும் கல்வெட்டுக்களில் உள்ளன.
# வைகுண்ட பெருமாள் கோயில், உத்திரமேரூர்

## குடவோலை முறை

கிராமவாசிகள் தங்கள் பிரதிநிதிகளைத் தாங்களே தேர்ந்தெடுப்பதற்கு அனுமதிக்க வேண்டுமென கோரியதாகவும் அவர்களது கோரிக்கையை ஏற்றுக்கொண்ட பராந்தக சோழர் குடவோலை முறையை (வாக்குப்பதிவு) ஏற்படுத்தியதாகவும் கோவிலின் கல்வெட்டுகள் தெரிவிக்கின்றன. தேர்ந்தெடுக்கும் விதிகள் மற்றும் பிரதிநிதிகள் மற்றும் வாக்காளர்களின் தகுதி ஆகியவை கல்வெட்டுகளில் விவரிக்கப்பட்டுள்ளன.  
கிராமவாசிகள் ஒரு பொதுவான இடத்தில் கூடி, பனை இலைகளில் தங்கள் விருப்பமான பெயரை எழுதி, ஒரு பானையில் வைத்துக் கொண்டனர். "குடம்" என்பது பானையையும்மாக தமிழ் மொழியில் பட் மற்றும் ஓலை என்பது பனையோலையையும் குறிக்கிறது. இதன் காரணமாகவே இத்தேர்தல்முறை "குடவோலை" என அழைக்கப்பட்டது.  
பயணிகள் மற்றும் முதுமைக்கூர்வடைந்தவர்கள் வாக்களிக்கத் தடையிருந்தது. வேட்பாளர்களுக்கான குறைந்தபட்ச வயது, கல்வித் தகுதி மற்றும் சொத்து ஆகியவை விதிக்கப்பட்டது. தங்கள் சொந்தப் பணத்தில் வீடு கட்டியிருத்தல் வேண்டும்; வேறு எந்தக் குழுவிலும் பங்கேற்பவராக இருத்தல் கூடாது; 35 முதல் 70 வயது வரை உள்ளவாராக இருத்தல் வேண்டும் போன்றவை வேட்பாளர்களுக்கான கட்டுப்பாடுகளாகும். தங்கள் வேட்பாளர்கள் செயற்பாட்டில் குறைநேரின் அவர்களைத் திருப்பி அனுப்பும் அதிகாரம் வேட்பாளர்களுக்கு இருந்தது. குற்றச்சாட்டுகள் நிரூபிக்கப்பட்டால் அந்த வேட்பாளர்களின் அடுத்தடுத்த ஏழு தலைமுறையினரை அனுமதிக்காதது போன்ற கடுமையான தண்டனையை கல்வெட்டுகள் குறிப்பிட்டன. பொ.ஊ. 13 ஆம் நூற்றாண்டில் சோழ ஆட்சி முடிவுக்கு வந்ததுடன் இந்த முறை முடிவுக்கு வந்தது.  
இந்தியாவின் பிரதமர் ராஜீவ் காந்தி இக்கோவிலுக்கு சென்றபோது இந்த தேர்தல்முறையால் ஈர்க்கப்பட்டு, கிராமிய கிராமங்களில் இந்திய பஞ்சாயத்து ராஜ், இந்தியாவின் அமைப்புமுறைகளை மேம்படுத்துவதில் வலியுறுத்தினார்.
# கூட்டூர்

**கூட்டூர்** ( Kottur) என்பது கிருஷ்ணகிரி மாவட்டம், சூளகிரி ஊராட்சி ஒன்றியத்தில் அமைந்துள்ள ஒரு கிராமமாகும். இந்த கிராமம் மலை சூழ்ந்த பகுதில் அமைந்துள்ளது. கடல் மட்டத்தில் இருந்து 800 மீட்டர் உயரத்தில் இந்த ஊர் உள்ளது. இந்த கிராமத்தில் பல இனத்தை சார்ந்த மக்கள் உள்ளனார். சுமார் 500 மக்கள் தொகை கொண்ட இந்த கிராம மக்கள் விவசாயம் சார்ந்த தொழிலை நம்பி வாழ்ந்து வருகிறார்கள்.
# யு வடிவ பள்ளத்தாக்கு

உள்ள ஒரு பள்ளத்தாக்கு U உருவத்தைக் காட்டுகிறது.]]
உள்ள லே பள்ளத்தாக்கில் U- வடிவ பள்ளத்தாக்கு.]]
**U வடிவ பள்ளத்தாக்கு** (U-shaped valley) என்பது ஒரு பள்ளத்தாக்கு வகையாகும். இவை மலையில் இருந்து உருவான பனியாறுகளோடு தொடர்புடைய நிலத்தோற்றங்களுள் ஒன்று ஆகும். நில அமைப்பானது பனியாற்றினால் அரிக்கப்பட்டு ஆழப்படுத்தப்படுவதால் உருவாகும் பள்ளத்தாக்கு நிலத்தோற்றமே இவை ஆகும். இவை முதலில் 'V' வடிவ பள்ளதாக்காக உள்ளன ஆனால் நாளாவட்டத்தில் மேலும் மேலும் பனியாற்றினால் ஆழப்படுத்தப்பட்டு அகலப்படுத்தப்படுவதினால் இந்த U வடிவ பள்ளத்தாக்கு உருவாகின்றது.